Linku: [www.konsultimipublik.gov.al/Konsultime/Institucioni/302](http://www.konsultimipublik.gov.al/Konsultime/Institucioni/302)

Për pikën komente/rekomandime/opinone të palëve të interesuara/grupe interesi dhe pikën Shqyrtimi i komenteve dhe rekomandimeve informacionet janë publikuar raportet e Konsultimit Publik përkatës për secilin akt, të cilët përmbajnë informacionin përkatës dhe mund të aksesohet për secilin projektligj në linkun [www.konsultimipublik.gov.al/Konsultime/Institucioni/302](http://www.konsultimipublik.gov.al/Konsultime/Institucioni/302)

Për pikën Raportet vjetore për transparencën në procesin e vendimmarrjes Raportet vjetore për transparencën në procesin e vendimmarrjes janë publikuar në regjistrin elektronik për njoftimet dhe konsultimet publike në linkun: <https://www.konsultimipublik.gov.al/Raporte>

Për pikën Procedura/mekanizma për të dhënë mendime lidhur me hartimin e politikave publike apo ushtrimin e funksioneve të AP ndiqen hapat e përcaktuara në ligjin nr. 146/2014 “Për njoftimin dhe konsultimin publik” si dhe janë pasqyruar të dhënat në raportet e Konsultimit Publik përkatës për secilin akt si dhe në Raportin Vjetor.

Adresa e emailit të koordinatorit për njoftimin dhe konsultimin publik për Ministrinë e Drejtësisë: Alma Dylgjeri [alma.dylgjeri@drejtesia.gov.al](mailto:alma.dylgjeri@drejtesia.gov.al).

Në zbatim të ligjit nr.146/2014 “Për njofimin dhe konsultimin publik” Ministria e Drejtësisë ka publikuar në portalin e regjistrit elektronik për njoftimet dhe konsultimet publike të gjitha projektligjet, projektdokumentetet strategjike kombëtare dhe vendore, si dhe politikat me interes të lartë publik. Përjashtohen nga detyrimi për tu publikuar në regjistrin elektronik projektaktet që lidhen me çështjet e sigurisë kombëtare, për aq sa ato përbëjnë sekret shtetëror, sipas ligjit për informacionin e klasifikuar “sekret shtetëror”; b) marrëdhëniet ndërkombëtare dhe marrëveshjet dypalëshe dhe shumëpalëshe;c) aktet administrative individuale dhe aktet administrative me karakter normativ, përveçse kur me ligj të veçantë parashikohet ndryshe;ç) aktet normative, me fuqinë e ligjit, të miratuara në Këshillin e Ministrave; d) emergjencën civile;dh) çështjet e tjera përjashtimore të parashikuara me ligj.

Në drejtim të procesit të konsutimit publik, Ministria e Drejtësisë ka marrë të gjitha masat e nevojshme duke I krijuar mundësi për pjesëmarrje të gjithë publikut dhe grupeve të interesit në hartimin e të gjitha projektakteve që publikohen në RENJK.

Në nenin 15 të ligjit për njoftimin dhe konsultimin publik është përcaktuar dhe afati gjatë të cilit duhet të depozitohen mendimet dhe rekomandimet nga grupet e interesit. Palëve të interesuara u jepet koha e arsyeshme për të dërguar pranë organit publik vendimmarrës komentet dhe rekomandimet e tyre:a) brenda 20 ditëve pune nga data e njoftimit për procesin e njoftimit paraprak;b) brenda 20 ditëve pune nga data e njoftimit për procesin e njoftimit e të konsultimit publik. Vetëm për projektakte veçanërisht komplekse ose të rëndësishme, sipas vendimit të organit publik, afati për dërgimin e komenteve mund të zgjatet deri në 40 ditë pune nga data e njoftimit.

Sipas ligjit për njoftimin dhe konsultimin publik komentet dhe rekomandimet e marra gjatë procesit të konsultimit publik grumbullohen nga koordinatori i njoftimit dhe konsultimit publik të organit publik përkatës në një mënyrë të strukturuar dhe transparente.Shqyrtimi i komenteve dhe rekomandimeve kryhet nga strukturat perkatese te organit publik përgjegjës për hartimin e projektaktit, i cili vendos për pranimin ose refuzimin e rekomandimeve të marra nga palët e interesuara të konsultuara.

Organi publik sipas parashikimeve të ligjit për njoftimin dhe konsultimin publik është I detyruar të hartojë dhe të publikojë në programin e transparencës planin vjetor të konsultimit publik. Në planin vjetor përcaktohen të gjitha projektaktet që do të hartohen dhe që lidhen me procesin e vendimmarrjes. Në të përcaktohet aktorët e targetuar për secilin projektakt, periudha e pritshme e konsultimit publik si dhe metodat e përzgjedhura për realizimin e procesit të konsltimit publik.